यतिखेर देशमा दुइ तिहाइभन्दा बढी मत पाएको कम्युनिस्ट पार्टीको सरकार छ । विकास र प्रगतिको बाधक सामन्ती राजतन्त्र सदाका लागि इतिहासको मञ्चबाट हटेको छ । जनताले लामो गृहयुद्धको चपेटाबाट मुक्ति पाएका छन् । केही छिटफूट घटना बाहेक मुलुकले स्थिरता र शान्तिपूर्ण वातावरण प्राप्त गरेको छ । देशलाई समाजवादको दिशातर्फ अघि बढाउने प्रावधान संविधानमा छ र अहिलेको सरकारले त्यस दिशातर्फ मुलुकलाई लैजानका लागि आधारभूत गृहकार्य थाल्ने बचन जनतालाई दिएको छ । अबको समय विकास निर्माणको हो भन्ने अनुभूति सबैले गरेका छन् ।
